**OBRAZLOŽENJE POSEBNOG DIJELA II. IZMJENA I DOPUNA PRORAČUNA ZA 2018. GODINU**

1. **Razdjel 004 UPRAVNI ODJEL ZA GOSPODARSTVO, POLJOPRIVREDU, KOMUNALNI SUSTAV I PROSTORNO UREĐENJE**

 Drugim Izmjenama i dopunama Proračuna Grada Novske za 2018. godinu, ukupna sredstva za ostvarenje programa Upravnog odjela za gospodarstvo, poljoprivredu, komunalni sustav i prostorno uređenje povećavaju se u iznosu od 5.185.754.00 kn (20.72% u odnosu na planirano) i sada iznose 50.221.040,00 kn. Sredstva se realiziraju kroz 11 različitih programa koji su obuhvaćeni Financijskim planom rashoda Upravnog odjela, a koje provodi 10 službenika.

**Tablica1. Prikaz programa Upravnog odjela za gospodarstvo, poljoprivredu, komunalni sustav i prostorno uređenje –II Izmjene i dopune proračuna Grada Novske**

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2018.** | **Naziv programa** | **Proračun za 2018.** | **II izmjene i dopune proračuna za 2018.** | **Iznos povećanja ili smanjenja** |
| 1 | 1001 | Javna uprava i administracija | 2.059.279,00 | 2.129.279,00 | 70.000,00 |
| 2 | 1002 | Upravljanje imovinom | 2.301.110,00 | 2.231.110,00 | -70.000,00 |
| 3 | 1003 | Projektiranje i građenje objekata u vlasništvu Grada | 9.645.080,00 | 14.830.834,00 | 5.185.754,00 |
| 4 | 1004 | Održavanje objekata i uređaja komunalne infrastrukture | 3.615.027,00 | 3.615.027,00 | 0,00 |
| 5 | 1005 | Projektiranje i građenje objekata i uređaja komunalne infrastrukture | 19.306.090,00 | 19.306.090,00 | 0,00 |
| 6 | 1006 | Zaštita okoliša | 1.222.000,00 | 1.222.000,00 | 0,00 |
| 7 | 1007 | Zdravstvo | 281.700,00 | 281.700,00 | 0,00 |
| 8 | 1008 | Organiziranje i provođenje zaštite i spašavanja | 1.511.000,00 | 1.511.000,00 | 0,00 |
| 9 | 1009 | Prostorno uređenje i unapređenje stanovanja | 645.000,00 | 645.000,00 | 0,00 |
| 10 | 1010 | Gospodarstvo | 3.645.000,00 | 3.645.000,00 | 0,00 |
| 11 | 1019 | Poticanje razvoja turizma | 804.000,00 | 804.000,00 | 0,00 |
|  |  | Ukupno: | 45.035.286,00 | 50.221.040,00 | 5.185.754,00 |

**4.1. Program 1001 JAVNA UPRAVA I ADMINISTRACIJA**

**4.1.1. Aktivnost 1001 A100002 Materijalno financijski rashodi**

 Sredstva za financiranje ove aktivnosti povećavaju se za 70.000,00 kn, te sada iznose 576.700,00 kn.

Unutar aktivnosti povećavaju se sredstva za intelektualne usluge u iznosu od 70.000,00 kn. Ovo povećanje odnosi se na konzultantske usluge kod provođenja postupaka javne nabave u postupcima energetske obnove gradske vijećnice, društvenog doma u St. Subockoj i izgradnje mrtvačnice u Voćarici. Grad trenutno raspolaže s jednim certificiranim stručnjakom za javnu nabavu, a zbog povećanog broja postupaka javne nabave i kratkoće rokova, angažirat će se vanjskog suradnika odnosno konzalting tvrtku.

**4.2. Program 1002 UPRAVLJANJE IMOVINOM**

**4.2.1. Tekući projekt 1002 T100008 Održavanje domova i ostalih objekata u vlasništvu grada**

Sredstva za financiranje ovog projekta smanjuju se za 70.000,00 kn, te sada iznose 803.400,00 kn.

 Smanjenje nastaje na poziciji „Održavanje domova“ za 70.000,00 kn kako bi se osigurala sredstva za financiranje intelektualnih usluga u ovom Upravnom odjelu.

**4.3. Program 1003 PROJEKTIRANJE I GRAĐENJE OBJEKATA U VLASNIŠTVU GRADA**

**4.3.1. Kapitalni projekt 1003 K100006 Izgradnja dječjeg vrtića**

Sredstva za financiranje ovog projekta povećavaju se za 641.820,00 kn, te sada iznose 6.091.820,00 kn.

 Povećanje nastaje uslijed usklađivanja sa provedenim postupkom javne nabave, odnosno s iznosom pristigle ponude za izgradnju novog dječjeg vrtića na Ukladama, koja „probija“ do sada planirana sredstva. Ujedno se vrši i promjena izvora financiranja te će se iz općih prihoda i primitaka (vlastita sredstva) financirati izgradnja vrtića u iznosu od 5.941.820,00 kn. Izrada projektne dokumentacije financirat će se iz kapitalnih potpora iz državnog proračuna u iznosu od 113.688,00 kn i iz viška prihoda u iznosu od 36.312,00 kn.

**4.3.2. Kapitalni projekt 1003 K100014 Energetska obnova zgrade gradske vijećnice**

Uvodi se nova pozicija u iznosu od 4.543.934,00 kn u svrhu energetske obnove zgrade gradske vijećnice u Novskoj. Obnovom će se zamjeniti dotrajala stolarija, izraditi nova toplinska ovojnica te doraditi sustav grijanja na način da će se izgraditi nova kotlovnica. Sredstva za financiranje ovog projekta planiraju se u skladu s projektantskim troškovnikom.

Projekt je kandidiran na Javni poziv Ministarstva graditeljstva za sufinanciranje. Ovaj projekt je prošao 2. fazu provjere, te je dobivena odluka o financiranju.

Projekt se planira financirati iz vlastitih sredstava u iznosu od 2.000.000,00 kn i iz kapitalnih potpora iz državnog proračuna u iznosu od 2.543.934,00 kn. P